laion/Wikipedia-Exotic huggingface dataset:
সরোজ কান্তি সিংহ হাজারী

প্রফেসর ড. সরোজ কান্তি সিংহ হাজারী একজন বাংলাদেশী রসায়নবিদ, শিক্ষাবিদ এবং অধ্যাপক। তিনি দীর্ঘদিন চট্টগ্রাম বিশ্ববিদ্যালয় ও বিজিসি ট্রাস্ট বিশ্ববিদ্যালয় বাংলাদেশে অধ্যাপনা করেন। উচ্চ মাধ্যমিক স্তরের রসায়ন বিষয়ের পাঠ্যপুস্তক রচনার জন্য তিনি জনপ্রিয়। হাজারী জার্মানির বার্লিন শহরের একটি বিশ্ববিদ্যালয় থেকে পিএইচডি ডিগ্রি অর্জন করেন। ১৯৭০ সালে তিনি চট্টগ্রাম বিশ্ববিদ্যালয়ে প্রভাষক হিসেবে যোগ দেন। পরবর্তীতে তিনি বিশ্ববিদ্যালয়টির রসায়ন বিভাগের চেয়ারম্যান নিযুক্ত হন। এরপর তিনি বিজিসি ট্রাস্ট বিশ্ববিদ্যালয় বাংলাদেশ নামক একটি বেসরকারি বিশ্ববিদ্যালয়ের উপাচার্য হিসেবে যোগ দেন। প্রায় ১২ বছর দায়িত্ব পালনের পর ২০২১ সালের জানুয়ারিতে তিনি অবসর গ্রহণ করেন এবং এ. এফ. এম. আওরঙ্গজেব তার স্থলাভিষিক্ত হন। "Chancellor & Principal Officers"। বিজিসি ট্রাস্ট বিশ্ববিদ্যালয় বাংলাদেশ (ইংরেজি ভাষায়)। ২০২০-১১-২৭ তারিখে মূল থেকে আর্কাইভ করা। সংগ্রহের তারিখ ২০২০-১১-১৯।  "সরোজ কান্তি সিংহ হাজারী"। গুডরিডস। ২০২১-০১-২০ তারিখে মূল থেকে আর্কাইভ করা। সংগ্রহের তারিখ ২০২০-১১-১৯।  "অধ্যাপক সরোজ হাজারী সংবর্ধিত"। কালের কণ্ঠ। ৩১ জানুয়ারি ২০১৮। ২০২০-১১-২৮ তারিখে মূল থেকে আর্কাইভ করা। সংগ্রহের তারিখ ২০২০-১১-১৯।  "বিজিসি ট্রাস্ট ইউনিভার্সিটিতে উপাচার্য বিদায় ও বরণ"। banglanews24.com। ১৩ জানুয়ারি ২০২১। সংগ্রহের তারিখ ২০২১-০১-২০।  গুডরিড্‌সে সরোজ কান্তি সিংহ হাজারী
কলমাকান্দা থানা

কলমাকান্দা থানা বাংলাদেশের নেত্রকোণা জেলার অন্তর্গত কলমাকান্দা উপজেলার একটি থানা। ১৯৪১ সালের ১৭ নভেম্বর কলমাকান্দা থানা প্রতিষ্ঠিত হয়। কলমাকান্দা উপজেলার ৮টি ইউনিয়নের প্রশাসনিক কার্যক্রম কলমাকান্দা থানার আওতাধীন। ইউনিয়নসমূহ: ১নং কলমাকান্দা ২নং নাজিরপুর ৩নং পোগলা ৪নং বড়খাপন ৫নং লেঙ্গুরা ৬নং খারনৈ ৭নং কৈলাটি ৮নং রংছাতি কলমাকান্দা উপজেলা নেত্রকোণা জেলা "কলমাকান্দা উপজেলার পটভূমি"। kalmakanda.netrokona.gov.bd। জাতীয় তথ্য বাতায়ন। ২৭ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০২০।  "ইউনিয়নসমূহ - কলমাকান্দা উপজেলা"। kalmakanda.netrokona.gov.bd। জাতীয় তথ্য বাতায়ন। ২৭ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০২০।
ব্যাড টাইমস

ব্যাড টাইমস একটি কম্পিউটার ভাইরাস প্রতারণা যা ই-মেইলে পাঠানো হয়। এই "ভাইরাস" আসলে অস্তিত্ব নেই, এবং "সতর্কতা" বলতে অ্যালার্মিস্ট বার্তাটি প্যারোডি করা বোঝায় যা গুডটাইম ভাইরাসের ছদ্মবেশ ছড়িয়ে দেয়। "গুডটাইমস" প্রতারণার মতো বার্তাটি ভাইরাস দ্বারা আক্রান্ত হতে পারে এমন ভয়াবহ পরিণতির বিষয়ে সতর্ক করে; তবে, "গুডটাইমস" এর বিপরীতে, যেখানে কম্পিউটারের সাথে অপরিচিত সকলের পরিণামগুলির সমস্ত পরিণতি বোধগম্য মনে হতে পারে, "ব্যাডটাইমস" ভাইরাসের জন্য করা অনেক দাবি একেবারেই অবর্ণনীয় নয়, যেমন ভাইরাস "আপনার সমস্ত ভাল বিয়ার পান করবে" এবং "আপনি সংস্থার প্রত্যাশা করলে কফির টেবিলে নোংরা মোজা ছেড়ে দেবেন।" "ব্যাডটাইমস" বার্তাটিকে একটি "প্রতারণা" হিসাবে শ্রেণিভুক্ত করা যায় কিনা তা বিতর্কিত, যেহেতু উদ্দেশ্যকে মনে হয় কাউকে বোকা না দেওয়ার পক্ষে যথেষ্ট দাবিদারকে হাস্যকর করে তুলবে। তবে "ব্যাডটাইমস" এ থাকা সোফোসের পৃষ্ঠাটি এটি ছদ্মবেশী এবং দাবিগুলির অধীনে শ্রেণিবদ্ধ করেছে "... কিছু ব্যবহারকারী এখনও বার্তাটি নিয়ে উদ্বিগ্ন এবং আমরা আপনাকে বন্ধু এবং সহকর্মীদের কাছে ফরোয়ার্ড না করার পরামর্শ দিই" " এমনকি প্যারোডি এমনকি লাইক গোষ্ঠীর দ্বারা সংগীত সংস্করণকে অনুপ্রাণিত করেছিল, যেখানে মহিলা গীতিকার ভাইরাসটির একটি সংস্করণের সামগ্রী আবৃত্তি করে। "অদ্ভুত আল" ইয়াঙ্কোভিচের গান "ভাইরাস সতর্কতা" এর গানের বিভিন্ন ধরনের অনুরূপ দাবি রয়েছে সোফোসের প্রতারণার বিবরণ: খারাপ সময় ব্যাডটাইমস লিরিক্স খারাপ টাইমস ভাইরাস GNU.org ভাইরাস সতর্কতা
অনুগীতা

অনুগীতা হলো কৃষ্ণ প্রদত্ত অর্জুনকে দেওয়া উপদেশ। কুরুক্ষেত্র যুদ্ধের পরে এই উপদেশ কৃষ্ণ অর্জুনকে শুনিয়েছিলেন। কুরুক্ষেত্র যুদ্ধের পরে রাজা যুধিষ্ঠির সিংহাসন লাভ করবার পর আত্মীয়পরিজন-বিরহী কৃষ্ণ দ্বারকায় ফিরে যাবেন ঠিক করেছেন। সেই সময় একদিন অর্জুন ও কৃষ্ণ হস্তিনাপুরের সভাগৃহে ঘুরে বেড়াচ্ছিলেন। কথায় কথায় অর্জুন কৃষ্ণকে বললেন, ''কুরুক্ষেত্র যুদ্ধে আপনার মাহাত্ম্য আমি জেনেছি। আপনার রূপ ঈশ্বরের রূপ। যুদ্ধের প্রাক্কালে আপনি আমায় উদ্বুদ্ধ করতে সৌহার্দ্যবশত যে সকল উপদেশ দিয়েছিলেন, যুদ্ধে আসক্তচিত্তে আমি সেসব ভূলে গেছি। মাধব! এখন সেসব শোনবার জন্য আমার ইচ্ছা হচ্ছে। কারণ আপনি কয়েকদিনের মধ্যেই দ্বারকা গমন করবেন।'' অর্জুনের কথায় কৃষ্ণ ক্ষুব্ধ হলেন। তাঁর যেনো একটু রাগ হলো। তিলি বললেন, ''আমি তোমাকে গুহ্য বিষয় জানিয়েছি, শাশ্বত সমস্ত লোকের বিষয়ে জানিয়েছি। তুমি যে বিমনা হয়ে সেসকল কথা মনে রাখতে পারনি, তা আমার ভীষণ অপ্রিয় হয়েছে। তুমি নিশ্চয় আমার সেসকল কথা বিশ্বাস করনি কিংবা তুমি দুর্মেধা। পার্থ! আমি যোগযুক্ত হয়ে পরমব্রহ্মের কথা বলেছিলাম, কিন্তু এখন আমার পক্ষে সেইভাবে বলা সম্ভব নয়।'' এরপরে অবশ্য কৃষ্ণ অনেক গুরুত্বপূর্ণ তত্ত্বীয় কথা অর্জুনকে শোনান। আশ্বমেধিক পর্বের ১৭ থেকে ৬৬ অধ্যায়ে  অর্জুন কৃষ্ণের নিকট হতে  ব্রহ্মজ্ঞান লাভ করেন। এই পঞ্চাশটি অধ্যায়ের উপদেশবাণী-ই মহাভারতে অনুগীতা নামে পরিচিত। ভগবদ্গীতা ব্যাধগীতা হংসগীতা বা উদ্ধবগীতা দেবীগীতা ঈশ্বরগীতা অষ্টাবক্রগীতা গুরুগীতা অবধূত গীতা হরিদাস সিদ্ধান্তবাগীশ ভট্টাচার্য অনুদিত, মহাভারতম্। জনমেজয় বলিলেন- 'ব্রাহ্মণ ! মহাত্মা কৃষ্ণ ও অর্জুন শত্রুগণকে সংহার করিয়া হস্তিনায় সভাভবনে অবস্থান করিবার সময়...।আশ্বমেধিক পর্ব, অধ্যায়_১৭, শ্লোক_১-৭।  হরিদাস সিদ্ধান্তবাগীশ ভট্টাচার্য অনুদিত, মহাভারতম্। বৈশম্পায়ণ বলিলেন, - অর্জুন এইরূপ বলিলে মহাতেজা ও বাগ্মীশ্রেষ্ঠ কৃষ্ণ অর্জুনকে...।আশ্বমেধিক পর্ব, অধ্যায়_১৭, শ্লোক_৮-১২।  হরিদাস সিদ্ধান্তবাগীশ ভট্টাচার্য অনুদিত, মহাভারতম্। সেই কালে আমি যোগযুক্ত হইয়া পরমব্রহ্মের বিষয় বলিয়াছিলাম। এখন সেই বিষয়ে প্রাচীন বৃত্তান্ত বলিতেছি।...আশ্বমেধিক পর্ব, ১৭ অধ্যায় থেকে ৬৬ অধ্যায় পর্যন্ত সম্পূর্ণ।  Anugita, an exposé on samkhya and yoga doctrines in the Mahabharata ওয়েব্যাক মেশিনে আর্কাইভকৃত ৪ জুন ২০২৩ তারিখে Guy Vincent (2006) The Anugita, Telang's translation with footnotes, at the Internet Sacred Text Archive (Anu Gita Explained) Michael Beloved's translation and commentary with devanagari texts and word-for-word meanings (Anu Gita English) Michael Beloved's open English translation only
বাইটাইগারস.কম

বাইটাইগারস.কম একটি ব্যঙ্গাত্মক ওয়েবসাইট, যা অনলাইনে বাঘ বিক্রি এবং বিশ্বব্যাপী তাদের পাঠানোর দাবি করত। পিপল ফর দ্যা এথিকাল ট্রিটমেন্ট অফ এনিমেলস(পেটা) -র অভিযোগের পরে ওয়েবসাইটটির মালিক এটি ভুয়া সাইট বলে স্বীকার করেছেন। বাইটাইগারস.কম সাইটের নকশা করেন অ্যালডো ট্রিপিসিয়ানো নামের একজন ইতালীয় ওয়েবমাস্টার এবং সার্চ ইঞ্জিন অপটিমাইজেশন (এসইও) বিশেষজ্ঞ। ২০০৬ সালের ৫ মার্চে ত্রিপিসিয়ানো বাইটাইগারস.কম সাইটের প্রথম সংস্করণটি একটি ব্যক্তিগত ওয়েব সার্ভারে প্রকাশ করেন। ট্রিপিসিয়ানোর প্রচারের ফলে সাইটটির জনপ্রিয়তা বৃদ্ধি পায় ও একইসাথে প্রাণী অধিকারকর্মীদের দ্বারাও সমালোচিত হয়। ২০০৮ সালের সেপ্টেম্বরে পেটা ভারত সরকার ও ইতালিয়ান গার্ডিয়া ডি ফিনানজা-র কাছে এ বিষয়ে আবেদন করে। তদন্তের পরে ত্রিপিসিয়ানো প্রকাশ্যে স্বীকার করেন যে, সাইটটি আসলে ভুয়া। ২০১১ সালে ওহায়োতে একটি ব্যক্তিগত চিড়িখানা থেকে উল্লেখযোগ্য সংখ্যক হিংস্র বন্যপ্রাণীকে লোকালয়ে ছেড়ে দেবার ঘটনার পর, সাইটটি গণমাধ্যমে আরো বেশি মনোযোগ পায়। বর্তমানে ওয়েবসাইটটি একটি ফাঁকা পৃষ্ঠা দেখায়। বাইটাইগারস.কম কিছু কমবয়সী বাঘের ছবিসংবলিত একটি এক পৃষ্ঠার ওয়েবসাইট, যা দেখে মনে হয় বিক্রির জন্য বাঘগুলোকে আসলেই বিজ্ঞাপন হিসেবে দেখানো হচ্ছে। সাইটটি দাবি করেছিল, বাঘ শক্তিশালী এবং বিপজ্জনক শিকারি হওয়া সত্ত্বেও এদের প্রশিক্ষণ দিয়ে বিড়ালের মতো মায়াবী, অনুগত এবং সম্পূর্ণ নিরীহ পোষা প্রাণী হিসাবে তৈরি করা সম্ভব। ওয়েবসাইটটি এও দাবি করেছিল, প্রতিষ্ঠানটি ১৯৮৪ সাল থেকে বিশ্বজুড়ে বাঘ পোষা বাঘ সরবরাহ করছে। ১৩,৪০০ ডলারের একটি "টাইগার প্যাকেজ" এ পাঁচ মাস বয়সী বাঘিনী, একটি আইভরি কলার, বাঘের খেলনা এবং একটি প্রশিক্ষণ গাইড দেয়ার কথাও বলা হয়েছে। এই সাইটটি রেডিও নেটওয়ার্ক হার্ট দ্বারা সর্বকালের সেরা ভুয়া ওয়েবসাইট হিসাবে নির্বাচিত হয়েছিল । "PETA requests the government for investigation over BuyTigers"। iGovernment.in। ২০০৮-০৯-১১। ২০১৩-০২-১৮ তারিখে মূল থেকে আর্কাইভ করা। সংগ্রহের তারিখ ২০১৩-১১-০৬।  "Tiger shopping site invites PETA's ire"। CNN-IBN। ২০০৮-০৯-১১। ২০১৩-০১-২৬ তারিখে মূল থেকে আর্কাইভ করা। সংগ্রহের তারিখ ২০১৩-১১-০৬।  Sinha, Neha (২০০৮-০৯-১৩)। "Website offers tigers 'bred in India' for sale"। The Indian Express। সংগ্রহের তারিখ ২০১৩-১১-০৬।  Tripiciano, Aldo। "The Truth about buytigers.com"। buytigers.com। সংগ্রহের তারিখ ২০১৩-১১-০৬।  Smith, Giselle (২০১১-১০-২০)। "Lions and tigers and bears -- at home?"। MSN Money। ২০১১-১০-২২ তারিখে মূল থেকে আর্কাইভ করা। সংগ্রহের তারিখ ২০১৩-১১-০৬।  "PETA asks State to probe website that sells tigers"। Mumbai Mirror। ২০০৮-০৯-১২। সংগ্রহের তারিখ ২০১৩-১১-০৬।  "Best Internet Hoaxes of All Time"। Heart। ২০১৩-১১-০১ তারিখে মূল থেকে আর্কাইভ করা। সংগ্রহের তারিখ ২০১৩-১১-০৬।
আনিসুল হক আকন্দ

আনিসুল হক আকন্দ (১ ফেব্রুয়ারি ১৯৫৩ – ১৫ আগস্ট ২০০৮) বাংলাদেশের স্বাধীনতা যুদ্ধের একজন মুক্তিযোদ্ধা ছিলেন। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন। ১৯৭৩ সালের ১৫ ডিসেম্বরের গেজেটে বীর প্রতীকের তালিকায় ৩৯২ নম্বরে লেখা আছে মো. আনিসুর রহমান (সঞ্জু) এবং ৩৯৮ নম্বরে লেখা আছে আনিসুল হক আকন্দ। মো. আনিসুর রহমান (সঞ্জু) নামের কেউ বীর প্রতীক খেতাব দাবি করেননি। এ দুই নাম সম্ভবত একই ব্যক্তির। আনিসুল হক আকন্দ ১ ফেব্রুয়ারি ১৯৫৩ সালে ময়মনসিংহের নান্দাইলের চন্ডীপাশার লংপুরে জন্মগ্রহণ করেন। তার পিতার নাম আব্দুল আজিজ আকন্দ ও মাতার নাম মোসলিমা। তবে মৃত্যুর আগ পর্যন্ত তিনি স্ত্রীকে নিয়ে থেকেছেন ব্রাহ্মণবাড়িয়ার আখাউড়ার খড়মপুর গ্রামে। আনিসুল হক আকন্দ মুক্তিযুদ্ধে যোগদান করে ভারতের লোহার বনে প্রশিক্ষণ শেষে ১১ নম্বর সেক্টরে যোগদান করেন। তিনি নিজে কোম্পানি কমান্ডারের দায়িত্বে ছিলেন। সিলেটের শমসেরনগর, বারমারী, ময়মনসিংহের ধানুয়া কামালপুর, বকশিগঞ্জসহ বিভিন্ন স্থানে পাকিস্তানি সৈন্য ও তাদের তাবেদার বাহিনীর বিরুদ্ধে গেরিলা ও সম্মুখযুদ্ধে অংশগ্রহণ করে সাহসিকতার পরিচয় দেন। তিনি ২ নভেম্বর ১৯৭১ সালে শেরপুরের শ্রীবরদীর ধানুয়া কামালপুরে পাকিস্তানি সেনাদের শেলের আঘাতে আহত হন। তিনি এবং তার সহযোদ্ধা বশীর আহমেদ কামালপুর ক্যাম্পে দূতিয়ালী করে ১২৬ জন পাকসেনাকে আত্মসমর্পন করাতে সক্ষম হন। তার গেজেট নং ৬৪৮, সেক্টর-১১ এফ এফ। ১৯৭৩ সালের ১৫ ডিসেম্বর প্রকাশিত গেজেটে বীরপ্রতীকের নামের তালিকায় ৩৯৮ নম্বরে আনিসুল হক আকন্দের (সঞ্জু) নাম লিপিবদ্ধ রয়েছে। মুক্তিযুদ্ধের সময় জামালপুর জেলার ঐতিহাসিক ধানুয়া-কামালপুর যুদ্ধে সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন। বীর প্রতীক আনিসুল হক আকন্দের স্ত্রী মোছা. নুরুননাহার, এই দম্পতীর ৪ কন্যা ও ৬ পুত্র। আনিসুল হক আকন্দ ১৫ আগস্ট ২০০৮ সালে মৃত্যুবরণ করেন। ময়মনসিংহের নান্দাইলের চন্ডীপাশার লংপুরে তার ছোটভাই হারিছ উদ্দিন আকন্দের জমিতে তাকে দাফন করতে হয়েছে। একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। বাংলাদেশ: জনতা ব্যাংক লিমিটেড। জুন ২০১২। পৃষ্ঠা ৬২৩। আইএসবিএন 9789843351449। ৫ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০২৩।  মেসবাহ কামাল, জান্নাত-এ-ফেরদৌসী। ১৯৭১ তোমাদের এই ঋণ কোনোদিন শোধ হবে না। বাংলাদেশ: আগামী প্রকাশনী। পৃষ্ঠা ১৭৬। আইএসবিএন 9789840426973।  "পাকবাহিনীর আত্মসমর্পণে প্রথম চিঠির বাহক সঞ্জুর ৪র্থ মৃত্যুবাষিকী বুধবার"। বাংলানিউজটোয়েন্টিফোর.কম। ১৫ আগস্ট ২০১২। ৫ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০২৩।  "আত্মসমর্পণের চিঠি হাতে দুই কিশোর"। কিশোর আলো। ১৬ ডিসেম্বর ২০২০। ৫ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০২৩।  "নান্দাইলে অযত্ন অবহেলায় বীরপ্রতীকের কবর"। দৈনিক সমকাল। ১৮ ডিসেম্বর ২০১৯। ৫ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০২৩।  স্মরণীয় স্মারক গাঁথা, তারিখঃ ২৪-১২-২০১২। এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
জহুরুল হক মুন্সি

জহুরুল হক মুন্সি (১৯৪৪ - ৫ ফেব্রুয়ারী ২০২৩) বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন। জহুরুল হক মুন্সি বীর প্রতীক(বার) জামালপুর জেলার বকশিগঞ্জ উপজেলার চন্দ্রাবাজ গ্রামে জন্মগ্রহণ করেন। তার পিতা আব্দুল গফুর মিয়া কৃষক ছিলেন। বর্তমানে তিনি শেরপুর জেলার শ্রীবরদী পৌর শহরের খামারীয়া পাড়া মহল্লার বাসিন্দা। ১৯৭৩ সালে সরকার তাকে বীর প্রতীক সম্মাননা প্রদান করেন। ১৯৭১ এর মুক্তিযুদ্ধে বীরত্বপূর্ণ অবদান রাখা জহুরুল হক মুন্সীই একমাত্র বীর মুক্তিযোদ্ধা, যিনি দুইবার ‘বীর প্রতীক’ খেতাব পেয়েছেন। জহুরুল হক মুন্সি ২০২৩ সালের ৫ ফেব্রুয়ারি মৃত্যুবরণ করেন। দৈনিক প্রথম আলো, "তোমাদের এ ঋণ শোধ হবে না" | তারিখ: ১৪-১১-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  স্মরণীয় স্মারক গাঁথা, তারিখঃ ২৪-১২-২০১২। এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
জামকারান মসজিদ

জামকারান মসজিদ (ফার্সি: مسجد جمکران, মসজিদে জামকারান) হলো ইরানের কোম শহরের পাশে অবস্থিত একটি প্রধান গুরুত্বপূর্ণ মসজিদ। কোম শহর থেকে ছয় কিলোমিটার পূর্বে অবস্থিত মসজিদটি অত্যন্ত পবিত্র বিবেচিত হয়। মসজিদের ওয়েবসাইট অনুসারে, ৩৭৩ হিজরি সনের ১৭ রমজান (২২ ফেব্রুয়ারি ৯৮৪ খ্রিষ্টাব্দ) জনৈক শেখ হাসান ইবনে মুতলিহ জামকারানি মুহম্মদ আল-মাহদি ও তার সাথে প্রেরিত পুরুষ হজরত খিজিরের সাথে বর্তমান মসজিদের স্থানে সাক্ষাৎ করেন। জামকারানিকে নির্দেশ দেওয়া হয়েছিল যে তারা যে জমি ছিল এটি পবিত্র এবং এটির মালিক হাসান বিন মুসলিম এবং চাষাবাদ বন্ধ করতে নির্দেশ দেওয়া হয়েছিলো। জমি চাষ করে যে পরিমাণ উপার্জন করেছিলেন তা থেকে জমির উপর মসজিদ নির্মাণের অর্থ ব্যয় করা উচিত। ১৯৯৫ থেকে ২০০৫ - এই দশকের মধ্যে মসজিদের খ্যাতি ছড়িয়ে পড়ে এবং সেই সাথে তীর্থযাত্রীরা, বিশেষ করে তরুণেরা এখানে আসতে শুরু করে। মসজিদের পাশে একটি "অনুরোধের কুয়া" রয়েছে। এখানে শিয়াদের দ্বাদশ ইমাম একদা ঐশ্বরিকভাবে সৃষ্টিকর্তার সাথে সংক্ষিপ্ত কথোপকথনের সুযোগ লাভ করেছিলেন বলে বিশ্বাস করা হয়। এই পবিত্র কুয়ার চারপাশের প্রাচীরে তীর্থযাত্রীরা সুতা দিয়ে ছোট একটি গিঁট বেঁধে দেন। এর মাধ্যমে ইমাম মাহদী একদিন তাদের ইচ্ছা পূর্ণ করবেন বলে তারা বিশ্বাস করেন। প্রতিদিন সকালে প্রহরীরা পূর্ব দিনে বাঁধা সুতা কেটে দেন। জামকারান মসজিদে মঙ্গলবার রাতের প্রার্থনা ফলপ্রসূ বলে বিবেচিত। ধারণা অনুযায়ী, সপ্তাহের এই দিনে [ইমাম] অদৃশ্য হওয়া সত্ত্বেও প্রার্থনা মঞ্জুর করেন। সে সময় মসজিদে লোকজন জমায়েত করে গজলের আসর বসান, পার্কিংয়ের স্থানে ফেরিওয়ালারা জিনিস বিক্রি করতে বসে এবং বিভিন্ন পরিবার প্রাঙ্গণে বসে মূল অনুষ্ঠান শুরু হওয়ার অপেক্ষা করে। কখনো কখনো মাগরিবের সময় মসজিদ ভবন ছাপিয়ে হাজার হাজার তীর্থযাত্রী সামনের প্রাঙ্গণে নামাজ আদায় করেন। নারী ও পুরুষকে আলাদা করার জন্য নারীদের আলাদা ঘেরাও করা প্রার্থনা কক্ষ, এমনকি আলাদা কুয়াও রয়েছে। এছাড়াও মঙ্গলবার, মসজিদের রান্নাঘর থেকে হাজার হাজার গরিব মানুষের খাওয়ার ব্যবস্থা করা হয়। রাষ্ট্রপতি মাহমুদ আহমেদিনেজাদ সরকারের প্রথম পদক্ষেপগুলোর একটি ছিল, "সাধারণ আকারের জামকারান মসজিদকে একটি বিশাল প্রার্থনা গৃহ করার লক্ষ্যে ইবাদতখানা, মিনারেট, গাড়ি পার্কিংয়ের ব্যবস্থা ও অজুখানা নির্মাণ" এর জন্য প্রায় দশ মিলিয়ন ইউরো বরাদ্দ করা। সাম্প্রতিক সময়ে জামকারান মসজিদের রক্ষণাবেক্ষণকারীরা বহির্বিশ্বে মসজিদের ভাবমূর্তি সম্পর্কে সংবেদনশীল আচরণ করছে এবং মূল মসজিদ ও কূয়া কমপ্লেক্সে বিদেশি গণমাধ্যমকর্মীদের প্রবেশ নিষিদ্ধ করেছে। ২০২০ খ্রিষ্টাব্দে বাগদাদ আন্তর্জাতিক বিমানবন্দরে ড্রোন হামলার প্রতিবাদে সে বছরের ৪ জানুয়ারি মসজিদের গম্বুজের ওপরে প্রতিশোধের প্রতীক হিসেবে একটি রক্তলাল পতাকা উত্তোলন করা হয়। যদিও, সাধারণভাবে প্রতি বছর মহররম মাসে মসজিদে লাল পতাকা উত্তোলন করা হয়। জামকারান মসজিদ, কোম দ্বাদশ ইমাম Holy Jamkaran Mosque. English ওয়েব্যাক মেশিনে আর্কাইভকৃত ২০০৬-১০-২৩ তারিখে (click on "Brief History") "History of Jamkaran Mosque"। ৭ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০২০।  Nasr, Vali, The Shia Revival, (Norton, 2006), p.220 Majd, Hooman, The Ayatollah Begs to Differ : The Paradox of Modern Iran, by Hooman Majd, Doubleday, 2008, p.83-4 Majd, Hooman, The Ayatollah Begs to Differ : The Paradox of Modern Iran, by Hooman Majd, Doubleday, 2008, p.84-5 "WATCH: Iran unveils red flag of revenge against America at mosque"। Washington Examiner (ইংরেজি ভাষায়)। ২০২০-০১-০৪। সংগ্রহের তারিখ ২০২০-০১-০৫।
ফিনল্যান্ড জাতীয় ফুটবল দল

ফিনল্যান্ড জাতীয় ফুটবল দল (ফিনীয়: Suomen jalkapallomaajoukkue, সুইডীয়: Finlands fotbollslandslag) হচ্ছে আন্তর্জাতিক ফুটবলে ফিনল্যান্ডের প্রতিনিধিত্বকারী পুরুষদের জাতীয় দল, যার সকল কার্যক্রম ফিনল্যান্ডের ফুটবলের সর্বোচ্চ নিয়ন্ত্রক সংস্থা ফিনীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯০৮ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯১১ সালের ২২শে অক্টোবর তারিখে, ফিনল্যান্ড রুশ সাম্রাজ্যের অংশ হিসেবে প্রথমবারের মতো আন্তর্জাতিক খেলায় অংশগ্রহণ করেছে; তৎকালীন রুশ সাম্রাজ্যের হেলসিঙ্কিতে অনুষ্ঠিত উক্ত ম্যাচে ফিনল্যান্ড সুইডেনের কাছে ৫–২ গোলের ব্যবধানে পরাজিত হয়েছে। ৩৬,০০০ ধারণক্ষমতাবিশিষ্ট হেলসিঙ্কি অলিম্পিক স্টেডিয়ামে হুকায়াত নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় টেমপ্লেটঅনুলিপি। বর্তমানে এই দলের ম্যানেজারের দায়িত্ব পালন করছেন মার্কু কানের্ভা এবং অধিনায়কের দায়িত্ব পালন করছেন আথলিতিকি এনোসি লারিসার মধ্যমাঠের খেলোয়াড় টিম স্পার্ভ। ফিনল্যান্ড এপর্যন্ত একবারও ফিফা বিশ্বকাপে অংশগ্রহণ করেনি। অন্যদিকে, উয়েফা ইউরোপীয় চ্যাম্পিয়নশিপে ফিনল্যান্ড উয়েফা ইউরো ২০২০-এ প্রথমবারের মতো অংশগ্রহণ করবে। এছাড়াও, গ্রীষ্মকালীন অলিম্পিকে ফিনল্যান্ডের সেরা সাফল্য হচ্ছে চতুর্থ স্থান অর্জন করা। ইয়ারি লিতমানেন, ইয়োনাতান ইয়োহানসন, সামি হুপিয়া, মিকায়েল ফরসেল এবং তেমু পুকির মতো খেলোয়াড়গণ ফিনল্যান্ডের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০০৭ সালের মার্চ মাসে প্রকাশিত র‌্যাঙ্কিংয়ে ফিনল্যান্ড তাদের ইতিহাসে সর্বোচ্চ অবস্থান (৩৩তম) অর্জন করে এবং ২০১৭ সালের জুলাই মাসে প্রকাশিত র‌্যাঙ্কিংয়ে তারা ১১০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ফিনল্যান্ডের সর্বোচ্চ অবস্থান হচ্ছে ৩০তম (যা তারা ২০০২ সালে অর্জন করেছিল) এবং সর্বনিম্ন অবস্থান হচ্ছে ১২৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং Palkittu Bubi käväisi yllättäen palkitsemistilaisuudessa ওয়েব্যাক মেশিনে আর্কাইভকৃত ১৬ জুন ২০০৮ তারিখে HS.fi – Kaupunki "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "World Football Elo Ratings: Finland"। World Football Elo Ratings। সংগ্রহের তারিখ ২০১১-০৯-২২।  দাপ্তরিক ওয়েবসাইট (ফিনীয়) ফিফা-এ ফিনল্যান্ড জাতীয় ফুটবল দল ওয়েব্যাক মেশিনে আর্কাইভকৃত ২৭ নভেম্বর ২০১৮ তারিখে (ইংরেজি) উয়েফা-এ ফিনল্যান্ড জাতীয় ফুটবল দল (ইংরেজি)
চিয়াং খাম প্রদেশ

চিয়াং খাম জেলা (থাই: เชียงคำ, উচ্চারিত [t͡ɕʰīa̯ŋ kʰām]) উত্তর থাইল্যান্ডের উত্তর-পূর্ব অং ফায়ায়ো প্রদেশের একটি জেলা। পার্শ্ববর্তী জেলাগুলি (দক্ষিণ ঘড়ির কাঁটার দিক থেকে): ফায়াও প্রদেশের পং, চুন; চিয়াং রাই প্রদেশের থোং; এবং ফায়াও প্রদেশের ফু সং উত্তর-পূর্বে রয়েছে লাওসের জিমিটাবৌলি প্রদেশ । চিয়াং খাম জেলাটি ১০ টি উপ-জেলায় (টাম্বন) বিভক্ত, যা আরও ১৩৫ টি প্রশাসনিক গ্রামে (মুবাঁ) বিভক্ত। জেলায় চারটি উপ-জেলা পৌরসভা ( থিসাবান তাঁবু ) রয়েছে: চিয়াং খাম (থাই: เทศบาลตำบลเชียงคำ ) উপ-জেলা ইউয়ান অংশ নিয়ে গঠিত। উইয়াং (থাই: เทศบาลตำบลเวียง ) উপ-জেলা উইয়াং নিয়ে গঠিত। ফাই কোয়াং (থাই: เทศบาลตำบลฝายกวาง ) উপ-জেলা ফাই কাওয়ং সমন্বিত। ইউয়ান (থাই: เทศบาลตำบลหย่วน ) উপ-জেলা ইউয়ান অংশ নিয়ে গঠিত। জেলায় সাতটি উপ-জেলা প্রশাসনিক সংস্থা (এসএও) রয়েছে: নাম ওয়েন (থাই: องค์การบริหารส่วนตำบลน้ำแวน ) উপ-জেলা নাম ওয়েন সমন্বয়ে। চেদি খাম (থাই: องค์การบริหารส่วนตำบลเจดีย์คำ ) উপ-জেলা চেদী খাম নিয়ে গঠিত। রোম ইয়েন (থাই: องค์การบริหารส่วนตำบลร่มเย็น ) উপ-জেলা রোম ইয়েন নিয়ে গঠিত। চিয়াং বান (থাই: องค์การบริหารส่วนตำบลเชียงบาน ) উপ-জেলা চিয়াং বান নিয়ে গঠিত। মায়ে লাও (থাই: องค์การบริหารส่วนตำบลแม่ลาว ) উপ-জেলা মাও লাও নিয়ে গঠিত। আং থং (থাই: องค์การบริหารส่วนตำบลอ่างทอง ) উপ-জেলা আঙ থং সমন্বিত। থুং ফা সুক (থাই: องค์การบริหารส่วนตำบลทุ่งผาสุข ) জেলা জেলা থুং ফা সুক সমন্বিত। "Population statistics 2015" (Thai ভাষায়)। Department of Provincial Administration। সংগ্রহের তারিখ ২০১৬-০৬-০৯। উদ্ধৃতি শৈলী রক্ষণাবেক্ষণ: অচেনা ভাষা (link)
বজলুর রহমান (দ্ব্যর্থতা নিরসন)

বজলুর রহমান নিচের ব্যক্তিরাও হতে পারেন: বজলুর রহমান, বাংলাদেশের সাংবাদিক এবং মুক্তিযোদ্ধা ছিলেন। বজলুর রহমান (সাঁতারু) (জন্ম ১৯৫৯), বাংলাদেশি সাঁতারু যিনি ১৯৮৮ সালে অলিম্পিকে অংশ নিয়েছিলেন। বজলুর রহমান (সাংবাদিক) (১৯৪১–২০০৮), বাংলাদেশি লেখক এবং সাংবাদিক। সাংবাদিকতায় বিশেষ অবদানের জন্য যিনি ২০১২ সালে স্বাধীনতা দিবস পুরস্কার লাভ করেন। এ কে এম বজলুর রহমান, বাংলাদেশের মুক্তিযুদ্ধা, রাজনীতিবিদ ও ভাষাসৈনিক। বজলুর রহমান বাদল (১৯২১/১৯২২ – ১৯ আগস্ট ২০১৮) বাংলাদেশি লোক নৃত্যশিল্পী যিনি ২০১৭ সালে স্বাধীনতা দিবস পুরস্কার পেয়েছিলেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
বজলুর রহমান (সাঁতারু)

বজলুর মোহাম্মদ রহমান (জন্ম ১৭ অক্টোবর ১৯৫৯) একজন বাংলাদেশি সাঁতারু। তার পিতা আজাহার উদ্দিন হাওলাদার পাকিস্তান মিলিটারিতে কর্মরত ছিলেন। মাতা শামসুন্নহার গৃহিনী। দুই ভাই দুই বোনের মধ্যে বজলুর রহমান চতুর্থ। তিনি সাংগর মাধ্যমিক বিদ্যালয় থেকে এস এস সি পাশ করেন রাজাপুর ডিগ্রি কলেজ এইচ এস সি ও জগন্নাথ বিশ্ববিদ্যালয়ে বিএ ডিগ্রি অর্জন। পরে বাংলাদেশ নৌ বাহিনীতে লেফটেন্যান্ট কমান্ডার পদে যোগ দেন। তিনি বিমান বাহিনী ক্রীড়া পরিষদের সচিবও ছিলেন। তিনি ১৯৮৭ সালে ভারতে অনুষ্ঠিত গেমসে ১০০ মিটার ব্রেস্টস্ট্রোকে বাংলাদেশের জন্য প্রথম সোনা জেতেন। তিনি ১৯৮৮ সালের অলিম্পিকে পুরুষদের ১০০ মিটার ব্রেস্টস্টোকে অংশ নেন। বর্তমানে তিনি অবসর জীবন যাপন করছেন ঢাকা শহরে। প্রতিবেদক, নিজস্ব (৮ জানুয়ারি ২০১৬)। "সাঁতারে নেই আশার কূল!"। প্রথম আলো। সংগ্রহের তারিখ ২২ আগস্ট ২০২৩।  "প্রস্তুতির ঘাটতিতে সাঁতারে নেই প্রতিশ্রুতি"। bdnews24.com। ১৬ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০২০।  ইভান্স, হিলারি; গিয়ার্ড, আরিল্ড; হাইম্যানস, ইরোইন; ম্যালন, বিল; ও অন্যান্য। "Bazlur Mohamed Rahman Olympic Results"। Sports-Reference.com এ অলিম্পিক। স্পোর্টস রেফারেন্স এলএলসি। ১৮ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "১৯৭২ থেকে ২০২০: অলিম্পিকে বাংলাদেশ"।